Změna!

Změna! je šiesty album brnianskej rockovej skupiny Progres 2. Vyšiel v roku 1988 a od predchádzajúcich tematických albumov skupiny ho odlišuje najmä fakt, že ide o klasický piesňový album.

Opis albumu a jeho história 
V roku 1985 odišiel zo skupiny gitarista Peter Peteraj, namiesto neho sa stal jej členom klávesista Milan Nytra. V roku 1986 vytvorila skupina koncertný program nazvaný jednoducho Progres 2, ktorý na rozdiel od predchádzajúcich projektov, nebol koncepčný. Šlo o sled klasických piesní, ktoré nespájala žiadna téma. Oproti poslednému albumu Mozek sa výrazne zmenil aj zvuk skupiny, ktorý bol teraz založený na syntezátoroch a bol dosť umelý.

Práve z programu Progres 2 pochádzajú piesne nahrané v roku 1987 v pražskom štúdiu Mozarteum a vydané o rok neskôr na albume Změna!. Autorom takmer všetkých textov je Vladimír Čort.

Vydávanie albumu 
Album Změna! vyšiel na LP v roku 1988 vo vydavateľstve Supraphon. Jediná reedícia albumu na CD vyšla v rámci kompilácie Mozek/Změna vo vydavateľstve Sony Music/Bonton v roku 2000.

Zoznam skladieb 
 „Kdo to myslí vážně“ (Kluka/Čort) – 4:38
 „Změna“ (Kluka/Čort) – 4:56
 „Nejsi jiný“ (Kluka/Čort) – 3:38
 „Tajemství her“ (Bajger/Bajger) – 5:29
 „Něžný dotek zmoudření“ (Kluka/Čort) – 3:27
 „Rty jsou schránka čekání“ (Pelc/Čort) – 8:45
 „Stroj na výrobu hluku“ (Kluka/Čort) – 5:18
 „Na dřevěném koni“ (Bajger, Pelc/Čort) – 4:15
 „Plátěnky na nohách“ (Kluka/Čort) – 3:24

Obsadenie 
 Progres 2
 Aleš Bajger – elektrická gitara, spev
 Pavel Pelc – klávesy, programovanie, basgitara, spev
 Milan Nytra – klávesy, spev
 Zdeněk Kluka – bicie, spev

Referencie

Zdroj 

Albumy Progres 2
Hudobné albumy z 1988